एक्स बॉयफ्रेंड राहुल बोले- वो फांसी लगाने की एक्टिंग करती थी; वीडियो बनाते वक्त पैर फिसल गया होगा
Balika Vadhu Fame Pratyusha Banerjee Suicide Case - Actress's Boyfriend Rahul Raj Singh On Her Suicide. बालिका वधू फेम एक्ट्रेस  प्रत्युषा बनर्जी ने 1 अप्रैल 2016  को सुसाइड कर ली थी। अब उनके बॉयफ्रेंड राहुल राज सिंह ने इस घटना के 7 साल कुछ अहम खुलासे किए हैं
बालिका वधू फेम एक्ट्रेस प्रत्युषा बनर्जी ने 1 अप्रैल 2016 को सुसाइड कर ली थी। अब उनके एक्स बॉयफ्रेंड राहुल राज सिंह ने इस घटना के 7 साल बाद कुछ अहम खुलासे किए हैं। राहुल ने कहा कि प्रत्युषा ने सुसाइड नहीं की थी बल्कि उसके साथ एक्सीडेंट हुआ था।
राहुल का कहना है कि प्रत्युषा उन्हें डराने के लिए फांसी लगाकर वीडियो बना रही थी, हो सकता है तभी उनका पैर फिसल गया हो। राहुल ने ये भी कहा कि प्रत्युषा अपने निधन के एक दिन पहले तक पार्टी कर रही थी फिर अगले दिन सुसाइड क्यों करेगी।
प्रत्युषा की मौत के बाद काम मिलने बंद हुए
राहुल राज का एक म्यूजिक वीडियो 'बेपरवाह 2' आने वाला है। इस म्यूजिक वीडियो को अंकित तिवारी ने अपनी आवाज दी है। इसी के प्रमोशन के सिलसिले में राहुल ने आज तक के साथ बातचीत की।
उन्होंने कहा, 'प्रत्युषा के निधन के बाद मेरी लाइफ बर्बाद हो गई। मुझे काम मिलने बंद हो गए। सबको लगता था कि प्रत्युषा की मौत के पीछे मेरा हाथ है। मेरे साथ एक विवाद जुड़ गया इसलिए कोई मेरे साथ काम नहीं करना चाहता था। जो कल तक मेरे अपने थे, उन्होंने भी मेरे से किनारा कर लिया।'
विकास गुप्ता की वजह से रियलिटी शोज और फिल्मों से पत्ता कटा
राहुल ने बताया कि टीवी इंडस्ट्री के कुछ नामचीन लोगों ने उनका करियर खराब किया है। राहुल ने इस मामले में बिग बॉस के एक्स कंटेस्टेंट और टीवी सीरियल्स के प्रोड्यूसर विकास गुप्ता का नाम लिया।
उन्होंने कहा, 'मुझे लॉकअप के पहले सीजन में बतौर कंटेस्टेंट शामिल होने का मौका मिला था, लेकिन विकास गुप्ता ने अपनी पावर का इस्तेमाल करके शो के प्रोड्यूसर से बात करके मेरा पत्ता काट दिया। मुझे प्रदीप सरकार की भी एक फिल्म ऑफर हुई थी, लेकिन लास्ट मोमेंट पर ये फिल्म मेरे हाथ से निकल गई। मुझे कहा गया कि आपके साथ कॉन्ट्रोवर्सी जुड़ी है इसलिए फिल्म के प्रोड्यूसर को आपके साथ काम करने में दिक्कत है।'
राहुल के ऊपर हुई थी FIR, जेल भी रहना पड़ा था
राहुल के ऊपर प्रत्युषा को उकसाने और उनका शोषण करने जैसे कुछ आरोप लगे थे। इस पर भी उन्होंने खुलकर बात की। राहुल ने कहा, 'जिस दिन ये घटना हुई उसके कुछ दिन पहले तक मुझे इंजेक्शन लग रहे थे। मैं होश में बिल्कुल नहीं था। मुझे नींद की गोलियां भी दी जाती थी। मुझे ये देखकर वाकई ताज्जुब हुआ कि उसकी मौत का जिम्मेदार मुझे ठहराया जा रहा है। अरे मैं किसी लड़की की जान क्यों लूंगा।'
प्रत्युषा की मौत के बाद उनके मा-बाप ने राहुल के खिलाफ FIR दर्ज कराई थी। उन्हें इस मामले में महीने भर जेल में भी रहना पड़ा था।
'मां बाप के कर्ज से परेशान थी प्रत्युषा'
राहुल ने आगे कहा, 'प्रत्युषा खुद अपने मां-बाप के कर्जों से परेशान थी। वो जो पैसे कमाती सब लोन में निकल जाते थे। हम दोनों ने एक साथ रियलिटी शो पावर कपल जीता था। उस शो की प्राइज मनी 12 लाख रुपए थी। मैंने उसमें से तकरीबन 9 लाख उसे दे दिया था। वो पैसों को लेकर हमेशा परेशान रहती थी। मैं उसे हमेशा समझाता था कि चिंता मत करो..सब कुछ सही हो जाएगा।'
प्रत्युषा के मां-बाप का आरोप - राहुल के कई लड़कियों से थे संबंध
प्रत्युषा के मां बाप का ये भी आरोप था कि राहुल के अन्य लड़कियों से भी संबंध थे। इस पर जवाब देते राहुल ने कहा, 'अगर कोई लड़का किसी लड़की के साथ फोटो क्लिक कर रहा है इसका ये मतलब नहीं है कि वो उसके साथ अफेयर में है।
प्रत्युषा को इन सब बातों से कोई फर्क पड़ने वाला नहीं था। मेरी तो उसके मां-बाप से प्रत्युषा की मौत के चार दिन पहले तक बात होती थी। वो क्यों बदल गए, मुझे समझ नहीं आया। विकास गुप्ता जैसे लोगों की बातों में आकर उन्होंने केस फाइल किया होगा।'
विकास गुप्ता और प्रत्युषा रिलेशनशिप में थे
राहुल यहां विकास गुप्ता की बात इसलिए कर रहे हैं क्योंकि विकास गुप्ता ने 2021 में एक इंटरव्यू में खुलासा किया था कि वो और प्रत्युषा एक सीक्रेट रिलेशनशिप में थे। विकास गुप्ता के बारे में एक बात कही जाती है कि वो एक बाइसेक्सुअल हैं, शायद ये बात जब प्रत्युषा को पता चली तो उन्होंने विकास से ब्रेकअप कर लिया।
हालांकि विकास का कहना था कि इंडस्ट्री के कुछ लोगों ने प्रत्युषा को उनके खिलाफ भड़का दिया था। इसी वजह से वो विकास से दूर हो गई थीं।
